भारत सरकार

वस्त्र मंत्रालय

**राज्‍य सभा**

अतारांकित प्रश्‍न संख्या 1113

**19** दिसम्बर, **2018** को उत्तर दिए जाने के लिए

**सार्वजनिक और निजी भागीदारी प्रक्रिया के माध्यम से हथकरघा/हस्तशिल्प क्षेत्र का पुनरुद्घार**

**1113. श्री अखिलेश प्रसाद सिंह:**

क्या वस्‍त्रमंत्री यह बताने की कृपा करेंगे कि:

(क) क्या सरकार ने सार्वजनिक और निजी भागीदारी (पीपीपी) प्रक्रिया के माध्यम से हथकरघा/हस्तशिल्प क्षेत्र के संरक्षण और पुनरुद्घार के लिए कोई कदम उठाया है;

(ख) क्या सरकार की हथकरघा क्षेत्र के पुनरुद्घार के लिए कोई हस्तशिल्प अकादमी खोलने की कोई योजना है; और

(ग) यदि हां, तो तत्संबंधी ब्यौरा क्या है; इसमें कितना निवेश किया जाएगा और इसके लिए अनुमानित समय-सीमा क्या है?

उत्तर

**वस्‍त्र राज्य मंत्री**

**(श्री अजय टम्टा)**

(क) से (ग): जी, हां । बजट 2014-15 में हथकरघा/हस्तशिल्प क्षेत्र के संरक्षण, पुनरुद्धार, पुरालेखण और दस्तावेज़ीकरण के लिए 30.00 करोड़ रुपये के बजट परिव्यय के साथ हस्तकला अकादमी की स्थापना करने की घोषणा की गई थी ।

\*\*\*\*\*